Emmanuel Macron

Hi Emmanuel Jean-Michel Frédéric Macron (; natawo 21 Disyembre 1977) usa nga Franses nga politiko nga yanâ amo an Mangulo han Fransya ngan ex officio nga Igkasi-Prinsipe han Andorra. Ugsa hiya bumulig ha politika usa hiya nga burukrata ha gobyerno ngan investment banker. Nag-aram hi Macron hin pilosopiya ha Paris Nanterre University, nagtapos hin Master's of Public Affairs ha Sciences Po, ngan naggradwar tikang han École nationale d'administration (ÉNA) han 2004. Nagtrabaho hiya dida han Inspectorado Heneral hin Pananalapi, ngan ha urhe nagin investment banker ha Rothschild & Cie Banque.

Ginbutang hin pagka-Sugbong nga Maghirilom-nga-Kasahiran hi Macron dida han kan François Hollande syahan nga gobyerno dida han Mayo 2012, kay api hiya han Partido Sosyalista tikang 2006 to 2009. Ginhimo hiya nga Ministro han Ekonomiya, Industriya ngan Digital nga mga Butang han 2014 ha ilarom han ika-duha nga gobyerno Valls, nga diin nagpalunsad hiya hin mga maupay-ha-negosyo nga mga reporma.  Nagbiya hiya ha puwesto han Agosto 2016 basi maglunsad hin pagkandidato dida han 2017 nga mga pinili-ay hin pagkamangulo. Han November 2016, nagpasamwak hi Macron nga madalagan hiya dida han pinili-ay ha ilarom han En Marche!, usa nga napamutnga o sentrista nga kagiusan ha politika nga iya gintukod han Abril 2016, ngan nagdaog hiya han pinili-ay dida han 7 Mayo 2017.

Nagin gimanghuri nga Mangulo ha kaagi han Fransya hi Macron ha panuigon o pangidaron nga 39. Han iya pag-inagurar, ginbutang ha puwesto ni Macron an Alkalde han Le Havre nga hi Édouard Philippe nga amo an magin-Primer Ministro. Dida han Hunyo 2017 nga mga pinili-ay hin magbabalaod, an partido ni Macron, nga ginbag-o an ngaran nga "La République En Marche!", upod han alyada hini nga Kagiusan Demokrata (MoDem), nakakuha hin klaro nga kadam-an o mayoriya dida han Nasodnon nga Katitirok, nga diin nagdaog ini hin 350 ka lingkoran tikang hin 577, ngan an iya partido là nakadaog hin klaro nga mayoriya o kadam-an hin 308 ka lingkoran.

Mga kasarigan

Mga mangulo han Fransya